बताया गया है कि ललित युवाओं में बढ़ती नशाखोरी को लेकर अब तक 800 स्कूलों में जाकर हजारों युवाओं को समाज मे फैल रहे सामाजिक कुरूतियों के खिलाफ बिगुल फूकने के लिए प्रेरित कर चुके हैं। वह युवाओं को जहां एक ओर व्यशनमुक्त रहने के लिए आह्वान करते हैं, वहीं अभाव में रहकर कठोर परिश्रम, लगन, मेहनत और सकारात्मक ऊर्जा के साथ अनुशासन मे रहकर अपनी मंजिल को पाने के उपाय भी सुझाते हैं। देहरादून में अपना शिक्षण संस्थान खोलकर वे अब तक 700 से अधिक युवाओं को हॉस्पिटैलिटी ओर टूरिज्म के क्षेत्र में राष्ट्रीय एवं अंतरराष्ट्रीय क्षेत्र में रोजगार देने व स्वउद्यमी बनाने का प्रयास भी कर रहे हैं। साथ ही हर साल 30 से अधिक अनाथ बच्चों को निशुल्क पढ़ाकर अभी तक 250 अनाथ बच्चों का सहारा भी बन चुके हैं। अपने सरल व्यक्तित्व और सकारात्मक सोच की वजह से आज राज्य, देश और अंतरराष्ट्रीय स्तर में अनेक सम्मान प्राप्त कर चुके ललित जोशी 32 वर्ष की आयु में पूरे युवाओं के लिए मिसाल भी बन चुके है। वे पहाड़ की संस्कृति और सभ्यता को बचाने के लिए कूर्मांचल परिषद, गढ़वाल परिषद सहित कई संगठनों से भी जुड़े हुए है और पर्वतीय रामलीला कमेटी देहरादून के बैनर तले 2010 से 2014 तक राम का अभिनय कर उन्होंने देहरादून में अपनी अलग पहचान भी बनाई है। वे हर साल 3 महीने पहाड़ों में स्वयं के खर्चे में स्कूलों में युवाओं को सेना, सरकारी नौकरी, मेडिकल, नेवी, पुलिस व पैरामेडिकल क्षेत्र में जाने के लिए प्रेरित भी करते रहते हैं।